ગુરમેહરના દાદા કમલજિતસિંહે જણાવ્યું કે હવે આ મુદ્દાને અહીં જ રોકી દો, કારણ વિના આ મુદ્દાને ચગાવવામાં આવી રહ્યો છે. કોલેજો, યુનિવર્સિટીઓમાં થતા આંદોલન યોગ્ય નથી. ત્યાં બાળકો ભણવા જાય છે, નહિ કે આંદોલન કરવા, પરંતુ દુઃખની વાત એ છે કે આવી બાબતમાં રાજકીય પક્ષના નેતાઓ પણ નિવેદનબાજી કરે છે. દરમિયાન ગુરમેહરને ધમકી આપવા અને આપત્તિજનક ટીકા કરવાના કેસમાં દિલ્હી પોલીસના સાયબર સેલે અજાણ્યા લોકો સામે કેસ દાખલ કર્યો છે અને આ મામલે દિલ્હી મહિલા પંચના અધ્યક્ષ સ્વાતિ માલીવીલે ગુરમેહર વતી પોલીસ કમિશનર પટનાયકને ફરિયાદ કરી તરત અેફઆઈઆર દાખલ કરવા માગણી કરી હતી.